ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

P R I M A R

Nr. _______ din ________2026
REFERAT DE APROBARE
   la proiectul de hotărâre

privind trecerea din domeniul public în 

domeniul privat al municipiului Câmpulung Moldovenesc a unui imobil
În calitate de inițiator al acestui proiect de hotărâre am avut în vedere solicitarea Spitalului Municipal Câmpulung Moldovenesc 
Bunul propus pentru trecerea din domeniul public în domeniul privat aparține domeniului public al Municipiului Câmpulung Moldovenesc. Acesta este situat în str. Sirenei nr. 25, în intravilanul municipiului Câmpulung Moldovenesc.
Imobilul reprezintă parte din terenul aferent Spitalului Municipal Câmpulung Moldovenesc.   Prin  Hotărârea Consiliului Local al Municipiului Câmpulung Moldovenesc nr. 139/24.09.2026 s-a aprobat preluarea acestei suprafețe de teren din administrarea Spitalului Municipal în administrarea Consiliului Local. 


Acest teren a fost preluat la solicitarea spitalului, în vederea transmiterii către Arhiepiscopia Sucevei și a Rădăuților, în scopul edificării unei capele de spital. 


La solicitarea spitalului de edificare a unei capele de spital, Consiliul Local a acordat aviz favorabil.


Spitalul Municipal a solicitat și a primit acordul Ministerului Sănătății pentru schimbarea destinației și darea în folosință gratuită Arhiepiscopiei Sucevei și a Rădăuților a suprafeței de 150 mp teren, în scopul construirii unei capele de spital. Acest acord a fost transmis instituției prin adresa Spitalului Municipal Câmpulung Moldovenesc înregistrată la nr. 26647/2026. Tot prin această adresă Spitalul Municipal confirmă că prin schimbarea de destinație a terenului alocat capelei nu sunt afectate normele specifice pentru desfășurarea activităților medicale.
Menționez că în prezent în cadrul spitalului nu există capelă de spital.

Trecerea imobilelor în domeniul privat este motivată de faptul că imobilul nu afectează funcționarea spitalului, fiind un teren liber de construcții (parte din curtea aferentă spitalului).
Deși bunul trece în domeniul privat pentru a fi transmis în folosință Arhiepiscopiei Sucevei și a Rădăuților, destinația lui finală (teren pentru edificare capelă de spital), deservește tot comunitatea și pacienții.

Construirea unei capele de spital răspunde nevoilor spirituale și de asistență religioasă ale pacienților internați, aparținătorilor acestora și personalului medical. Această investiție are un caracter social-umanitar, oferind suport moral într-o instituție medicală. 

Edificarea capelei de spital, conform adresei Arhiepiscopiei Sucevei și a Rădăuților înregistrate la nr. 14747/2024, va fi realizată din fonduri proprii ale acesteia, donații de la persoane fizice și juridice, precum și din finanțare de la Secretariatul de Stat pentru Culte.

Pentru a face posibilă punerea la dispoziție a terenului către Arhiepiscopia Sucevei și a Rădăuților în vederea realizării obiectivului de investiții, este necesară schimbarea regimului juridic al acestuia prin trecerea în domeniul privat al municipiului, etapă urmată de darea în folosință gratuită conform prevederilor O.U.G. nr. 57/2019 privind Codului administrativ, cu modificările și completările ulterioare, aplicabile instituțiilor de utilitate publică.
Ulterior dezbaterii și adoptării acestui proiect de hotărâre, înscrierii dreptului de proprietate în favoarea Municipiului Câmpulung Moldovenesc – domeniul privat se vor putea continua demersurile pentru atribuirea în folosință gratuită a imobilului.
Ținând cont de cele prezentate mai sus supun aprobării Consiliului Local acest proiect de hotărâre.
Primar,
Negură Mihăiță
